**ויליאם א. בוטרל** (באנגלית: **William A. Bottrell**; נולד ב-27 באוקטובר 1952) הוא מפיק מוזיקלי וכותב שירים אמריקאי. הוא שיתף פעולה עם מייקל ג'קסון, מדונה, Electric Light Orchestra ושריל קרואו. בשנת 1990 היה שותף להפקת הלהיט "Sooner or Later" מאת מדונה, שזכה בפרס אוסקר לשיר המקורי הטוב ביותר.

ביוגרפיה
--------

בין 1967 ל-1970, בוטטרל למד בתיכון הבכיר בעמק קרסנטה בלה קרסנטה, קליפורניה, ואת תקופתו הקצרה (1968–1969) בבית הספר הבין-לאומי של פרנקפורט באוברורסל, מערב גרמניה. הוא סיים את לימודיו ב-1970 בתיכון בקרסנטה ואלי. הוא למד באוניברסיטת קליפורניה, סנטה ברברה בין 1970 ל-1972, ולמד לתואר ראשון במוזיקה.

ב-1974 התחתן עם אליזבת ג'ורדן, אותה הכיר בתיכון. באותה שנה, בוטרל קיבל את הפרויקט הראשון שלו במוזיקה, כמהנדס באולפן ההקלטות של קליפורניה בהוליווד. ב-1978, הוא עבר לאולפני סאונדקאסל בסילברלייק, שם פגש את ג'ף לין, שבסופו של דבר שכר אותו לעבוד עם ELO. בשנת 1979 נולדה בתו אדריאן. שנות ה-80 הושקעו בעבודה עצמאית באירופה ולוס אנג'לס, עם האמנים: הג'קסונים, ELO, מייקל ג'קסון, מדונה, ג'ורג' האריסון, סטארשיפ וטום פטי. בתו השנייה לורה, נולדה בשנת 1983. הוא עבד עבור מייקל ג'קסון בביתו באנצ'ינו בין 1983 ל-1986, וערך רצועות מתוך *Bad*. ב-1988, בוטרל היה שותף להפקת האלבום, *Aliens Ate My Buick* של תומאס דולבי. ב-1989, ג'קסון ביקש ממנו להפיק, להנדס ולכתוב שירים לאלבומו *Dangerous*, והיה שותף בכתיבת הלהיט הגדול ביותר מהאלבום, "Black or White". הוא שהה במשך שבעה שבועות במקום הראשון במצעד הבילבורד הוט 100 בסתיו 1991.

בנו של בוטרל, ויליאם, נולד בנסיבות קשות בשנת 1990. באותה שנה בנה בוטרל אולפן הקלטות משלו, טודה הול סטודיו, בסמוך לפסדינה פליי-האוס בפסדינה, קליפורניה, וערך ג'אם סשן שבועי. אותו המקום נקרא "מועדון המוזיקה של ליל שלישי". אחד מהאמנים המוכרים ביותר שפרצו מכך, הייתה שריל קרואו, שאלבום הבכורה שלה משנת 1993 (שהופק ונכתב בשיתוף בוטרל) נקרא *Tuesday Night Music Club*. הסינגל שלה "All I Wanna Do" מאותו אלבום זכה בפרס גראמי להקלטת השנה בטקס ה-37 שאירע ב-1994. האלבום עצמו זכה בשני גראמי נוספים ונמכר בלמעלה מ-3.8 מיליון עותקים בארצות הברית. ב-1999 הקים בוטרל קבוצה בשם הסטוקמן. קבוצה זו נודעה ברחבי צפון קליפורניה בזכות המופעים שלה בסגנון הקברט.

קישורים חיצוניים
----------------

* 

* אתר האינטרנט הרשמי של ביל בוטרל
* ביל בוטרל, ברשת החברתית פייסבוק

* ביל בוטרל, ברשת החברתית טוויטר

* ביל בוטרל, במסד הנתונים הקולנועיים IMDb (באנגלית)

* ביל בוטרל, באתר AllMusic (באנגלית)

* ביל בוטרל, באתר MusicBrainz (באנגלית)

* ביל בוטרל, באתר Discogs (באנגלית)

* ביל בוטרל, באתר SecondHandSongs

הערות שוליים
------------

1. ↑  About, Bill Bottrell (ב־American English)
2. ↑  When Michael Jackson and Madonna attended the Oscars together: "The best date ever", Smooth (באנגלית)
3. ↑  "Bill"
4. ↑  Bill Bottrell: Zengineering w/ Sheryl Crow and Jeff Lynne, tapeop.com (באנגלית)
5. ↑  The Story of "All I Wanna Do" (as I remember it), PS Audio (באנגלית)
6. ↑  Rusted Root | Encyclopedia.com, www.encyclopedia.com
7. ↑  Toad Hall Studio, Discogs (באנגלית)
8. ↑  "Artist: Sheryl Crow", www.grammy.com
9. ↑  L. A. Times Archives, It's Where You Finish That Counts, Los Angeles Times, ‏1998-10-05 (ב־American English)
10. ↑  Joel Selvin, Reborn as a Rocker / Producer Bill Bottrell finds balm for family tragedy, career troubles in playing in a band, SFGATE, ‏2001-04-07 (ב־American English)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 4475c6a5-00af-4b4d-90aa-25d460b7ae48
* NKC: xx0145417
* VIAF: 2347149296230980670002
* WorldCat: viaf-231703947

 |